laion/Wikipedia-Exotic huggingface dataset:
The Cult Is Alive

"The Cult Is Alive" on Norra black metal'i bändi Darkthrone üheteistkümnes täispikk album. See album on teine oluline muusikaline stiili muutus bändil pärast death metal'ilt üleminekut black metal'ile. Kuigi black metal'i joon on lugudes äratuntav, on sama teravalt kuulda ka crust punk'ile nii omapäraseid jooni. "The Cult of Goliath" – 4:02 "Too Old Too Cold" – 3:04 "Atomic Coming" – 4:51 "Graveyard Slut" – 4:04 "Underdogs and Overlords" – 4:02 "Whisky Funeral" – 3:59 "De Underjordiske (Ælia Capitolina)" – 3:14 "Tyster på Gud" – 3:09 "Shut Up" – 4:46 "Forebyggende Krig" – 3:41 Fenriz – trummid (laul loos "Graveyard Slut", taustalaul loos "Forebyggende krig" ja kitarr loos "Tyster på Gud") Nocturno Culto – kitarr, basskitarr, laul
F.O.A.D.

"F.O.A.D." (Fuck Off and Die) on Norra black metal bändi Darkthrone kaheteistkümnes täispikk album. "These Shores Are Damned" "Canadian Metal" "The Church of Real Metal" "The Banners of Old" "Fuck Off and Die" "Splitkein Fever" "Raised on Rock" "Pervertor of the 7 Gates" "Wisdom of the Dead" Fenriz – trummid Nocturno Culto – kitarr, basskitarr, vokaal
Vänern

Vänern on järv Rootsis. Vänern on Rootsi suurim järv. Euroopas on ta pindala poolest kolmandal kohal Laadoga ja Äänisjärve järel. Järve pindala on 5519 km², suurim sügavus 106 ja keskmine sügavus 27 meetrit. Veetase on 44 meetrit üle merepinna. Suurimad lisajõed on Klarälven (põhjast) ja Göta kanal (idast). Järve edelanurgast voolab välja Göta jõgi, mis suubub Atlandi ookeani. Kõik järve kaldad on tihedasti asustatud. Vänerni ääres asuvad (põhjast alates päripäeva) Karlstad, Kristinehamn, Mariestad, Lidköping, Vänersborg, Åmål ja Säffle. Vänern moodustus pärast viimast jääaega osana Balti jääpaisjärvest ja Joldiamerest, millest maakerke tagajärjel moodustus Antsülusjärv. See oli ühenduses Atlandi ookeaniga Svea jõe kaudu, mis voolas läbi praeguse Vänerni ja Vätterni. Kui jätkuva maakerke tagajärjel järv Taani väinade kohal uue väljapääsu ookeani leidis ja osaliselt tühjaks voolas, muutusid Vänern ja Vättern järvedeks. Kummaski lelab tänini liike, mida harilikult magevees ei leia. Järves olevas Djurö saarestikus asub Djurö rahvuspark. Vattenwebb. SMHI, vaadatud 4.04.2015. Vänerni järv
Panzerfaust (album)

"Panzerfaust" on Norra black metal bändi Darkthrone viies täispikk album. Esimene album pärast Peaceville Recordsist lahkumist ning esimene Moonfog Productionsi all. Seda albumit on kehva heli pärast tihti kritiseeritud. Vokaal on ülemäära vali, varjates kogu ülejäänud muusika. Paljude arvates on see plaat ilmselgelt mõjutatud Celtic Frosti loomingust. "En Vind av Sorg" (A Wind of Sorrow) - 6:21 "Triumphant Gleam" - 4:25 "The Hordes of Nebulah" - 5:33 "Hans Siste Vinter" (His Last Winter) - 4:50 "Beholding the Throne of Might" - 6:07 "Quintessence" - 7:38 "Snø og Granskog (Utferd)" (Snow and Spruce Forest (Outro)) - 4:09 "Quintessence" sõnade autor on Varg Vikernes. Fenriz – trummid, basskitarr, kitarr (vokaal ja süntesaator loos "Snø og Granskog") Nocturno Culto – vokaal, kitarr
Transilvanian Hunger

"Transilvanian Hunger" on Norra black metal ansambli Darkthrone neljas täispikk album. See on esimene album ilma kitarrist Zephyrouseta. Tema töö võttis üle Nocturno Culto. Fännide seas on albumi kohta kahte sorti arvamusi. Ühed arvavad, et see on nii vilets, et ei kannata mitte mingisugust kriitikat. Teised, aga arvavad, et hoolimata sellest, et lood salvestati ja album anti välja kiirustades, on tulemus selle kohta super.[viide?] "Transilvanian Hunger" – 6:10 "Over Fjell Og Gjennom Torner" – 2:29 "Skald Av Satans Sol" – 4:29 "Slottet I Det Fjerne" – 4:45 "Graven Tåkeheimens Saler" – 4:59 "I En Hall Med Flesk Og Mjød" – 5:13 "As Flittermice As Satans Spys" – 5:56 "En Ås I Dype Skogen" – 5:03 5., 6., 7. ja 8. loo sõnad on kirjutanud Varg Vikernes. Ekslikult arvatakse, et albumi pealkiri on kuidagi seotud vampiiridega. Tegelikult on albumi pealkiri austusavaldus Mayhemi ensetapu sooritanud lauljale Deadile, kes kandis surres seljas T-särki kirjaga "I ♥ Transylvania" (Ma ♥ Transilvaaniat). Esimeste plaatide CD raamatutele oli trükitud lause "Norsk Arisk Black Metal" (Norra aarjalaste black metal), mida hiljem üldsuse tugeval survel enam CD raamatutele ei trükitud. Albumi kaanel poseerib Fenriz. Fenriz – trummid Nocturno Culto – vokaal, kitarr, basskitarr
Under a Funeral Moon

"Under a Funeral Moon" on Norra black metal'i ansambli Darkthrone kolmas täispikk album. Seda peetakse bändi esimeseks täielikult stiilipuhtaks black metal'i albumiks. Eelmine album "A Blaze in the Northern Sky" sisaldas veel death metal'ile omaseid elemente. "Natassja In Eternal Sleep" – 3:33 "Summer Of The Diabolical Holocaust" – 5:18 "The Dance Of Eternal Shadows" – 3:44 "Unholy Black Metal" – 3:31 "To Walk The Infernal Fields" – 7:50 "Under A Funeral Moon" – 5:07 "Inn I De Dype Skogers Favn" – 5:25 "Crossing the Triangle of Flames" – 6:13 Albumi kaanel poseerib Nocturno Culto. Fenriz – trummid Nocturno Culto – vokaal, basskitarr Zephyrous – kitarr
A Blaze in the Northern Sky

"A Blaze in the Northern Sky" on Norra black metal bändi Darkthrone teine täispikk album. Peale selle albumi ilmumist lahkub bändist Dag Nilsen. Hoolimata selles, et seda peetakse Darkthrone esimeseks black metali albumiks ei ole ta päris stiilipuhas, sisaldades palju death metalile iseloomuliku. "Kathaarian Life Code" – 10:39 "In The Shadow Of The Horns" – 7:02 "Paragon Belial" – 5:25 "Where Cold Winds Blow" – 7:26 "A Blaze In The Northern Sky" – 4:58 "The Pagan Winter" – 6:35 Albumi digipak versioonil on tekst: "'A BLAZE IN THE NORTHERN SKY' IS ETERNALLY DEDICATED TO THE KING OF BLACK/DEATH METAL UNDERGROUND; NAMELY EURONYMOUS!" Albumi kaanel poseerib Zephyrous. Fenriz – trummid Nocturno Culto – vokaal, basskitarr Zephyrous – kitarr Dag Nilsen - basskitarr
Harry Potter ja saladuste kamber (film)

"Harry Potter ja Saladuste kamber" (ingl Harry Potter and Chamber of Secrets) on inglise kirjaniku J. K. Rowlingu samanimelise raamatu järgi tehtud film, mille valmistas filmistuudio Warner Bros.. Film esilinastus 2002. aastal ja on seitsmeosalise Harry Potteri filmide sarja teine osa. Sellele eelnev osa on "Harry Potter ja Tarkade kivi" ja järgnev osa "Harry Potter ja Azkabani vang". Daniel Radcliffe – Harry Potter Rupert Grint – Ron Weasley Emma Watson – Hermione Granger Richard Harris – Albus Dumbledore Kenneth Branagh – Gilderoy Lockhart Christian Coulson – Tom Marvolo Riddle ehk Voldemort (noorena) Bonnie Wright – Ginny Weasley Robbie Coltrane – Rubeus Hagrid Maggie Smith – Minerva McGonagall Alan Rickman – Severus Snape Tom Felton – Draco Malfoy Jason Isaacs – Lucius Malfoy Shirley Henderson – Mäuguv Myrtle Toby Jones – Dobby (hääl) Robert Hardy – Cornelius Fudge Julian Glover – Aragog (hääl) Miriam Margolyes – Pomona Sprout Julie Walters – Molly Weasley Mark Williams – Arthur Weasley Richard Griffiths – Vernon Dursley Fiona Shaw – Petunia Dursley Harry Melling – Dudley Dursley Hugh Mitchell – Colin Creevey Suurbritannia – 15. november 2002 Ameerika Ühendriigid – 15. november 2002 Austraalia – 28. november 2002 Eesti – 20. detsember 2002 "Harry Potter ja saladuste kamber (film)" andmebaasis Box Office Mojo (inglise)
Sitsiilia maakond

Sitsiilia on Itaalia maakond. Hõlmab Vahemere suurimat, Sitsiilia saart ja mitmeid väiksemaid saari. Suuremad linnad on Palermo ja Catania. Sitsiilias räägitakse sitsiilia keelt, mis erineb itaalia keelest. Sitsiilia maakond jaguneb 9 provintsiks, mis omakorda jagunevad kokku 390 vallaks ehk kommuuniks. Agrigento provints Caltanissetta provints Catania provints Enna provints Messina provints Città metropolitana di Palermo Ragusa provints Siracusa provints Trapani provints Sitsiilia veinipiirkonnad: Marsala (DOC). Nero d'Avola Marsala vein - kangestatud vein Marsala linnast ja selle lähistelt Monreale Ragusa Segesta Selinunte Agrigento Vulcano Noto Itaalia Riiklik Statistikaamet
Prizren

Prizren on elanike arvult teine linn Kosovos. Linn on Prizreni ringkonna halduskeskus, mida ajalooliselt teatakse kui albaania rahvusluse hälli. Ptolemaios mainis enda kaardikogumikus "Geographia" rooma leegionäride rajatud asundust Therandat juba 2. sajandil. 5. sajandil mainib Prokopios sama kohta kui Petrizênit. Võimalik on tuletis vanaserbiakeelsest sõnast Призрѣти, mis tähendab kaugelt märgatavat kindlust. Konstantin Jireček järeldas Dimítrios Komatinosele (13. sajandi Ohridi peapiiskop) toetudes, et linn oli kirdepoolseim albaanlaste asundus enne lõunaslaavlaste ekspansiooni. Durrës Sarandë Shkodër Tiranë Vlorë Mostar Zagreb Osijek Mamuša Ulcinj Bingen am Rhein Istanbul Prizreni liiga Definiitvorm: Prizren, indefiniitvorm: Prizreni. Detelić, Mirjana: Градови у хришћанској и муслиманској епици, Belgrade, 2004, ISBN 86-7179-039-8.
Ferizaj

Ferizaj (serbia Урошевац) on linn Kosovos. Linnas asub USA sõjaväebaas Camp Bondsteel.
Fushë Kosovë

Fushë Kosovë on linn Kosovos. Fushë Kosovë ümbruses peeti 1389. aastal Kosovo lahing.
Leopard (heraldika)

Leopard ehk lion passant guardant on heraldikas kasutatav tavaskujund. Leopardiks nimetatakse sammuvat ja otsavaatavat lõvi. Selle terminiga eristatakse teda tagajalgadel seisvast (ründavast) lõvist (lion rampant). Heraldilise lõvi teeb leopardiks eelkõige selle peaasend. Sammuvat kehaasendit nimetatakse leopardseks. Terminit leopard tunti juba 12. ja 13. sajandil vanaprantsusekeelsetes vapikirjeldustes. Kui lõvi piktograafiliseks prototüübiks oli algselt lakata emalõvi, siis leopardi kujutati isalõvina. Leopardi kasutamine oli arvatavasti seotud vajadusega ühel vapikilbil esitada mitut kuningavõimu sümboliseerivat lõvi. Vanimad leopardidega vapid kuulusid Inglise ja Taani kuningale. Mõnede riikide vapil kujutatakse ka tegelikku leopardi (loomaliik Panthera pardus). Eesti vapp Inglismaa vapp Kanada vapp Suurbritannia vapp Taani vapp (leopardid olid vapil 12. sajandist kuni 1819. aastani, mil need vahetati lõvidega) Fidži vapp Ghana vapp Heraldika mõisteid
Gjakovë

Gjakovë on linn Kosovos.
Tele2

Tele2 on Rootsi päritolu 1993. aastal asutatud rahvusvaheline telekommunikatsioonikontsern, mis tegutseb ka Eestis (Tele2 Eesti). Ettevõtte peakontor asub Rinkeby-Kista piirkonnas Stockholmis. Ettevõttes töötab 2021. aasta seisuga üle 4500 inimese. Lisaks Rootsile tegutseb Tele2 ka Eestis, Lätis, Leedus ja Saksamaal. Varem on tegutsetud näiteks Venemaal (kuni 2013), Hollandis (kuni 2018), Austrias (kuni 2018), Horvaatias (kuni 2019) ja Kasahstanis (kuni 2019). Ettevõtte aktsiad on noteeritud Stockholmi börsil ja selle suurim osanik on Rootsi investeerimisfirma Kinnevik. Tele2 Eesti Tele2 Arena Tele2 koduleht Tele2 Sverige omandab 66,65% Norra mobiilioperaatori Network Norway aktsiatest, Delfi Majandus, 26. juuli 2011 Tele2 ostab ärikliendiurul positsiooni tugevdamiseks konkureeriva Taani päritolu ettevõtte Rootsi üksuse, Kuvar, 21. juuni 2016
Heinakuu (ajakiri)

"Heinakuu" oli Tallinnas aastatel 1988–1991 ilmunud omakirjastuslik ajakiri, mida andis välja Sõltumatu Infokeskuse levitoimkond, aastast 1990 koostöös kooperatiiviga Arcadia. "Heinakuu" toimetaja oli Mait Raun. Ajakirja nimi tulenes asjaolust, et see hakkas ilmuma 1988. aasta heinakuul. Heinakuu (SI) e-kataloogis ESTER.
Usma järv

Usma järv (läti keeles Usmas ezers) asub Lätis Kuramaal Ventspilsi piirkonnas Usma vallas. Järve pindala on 34,692 km2, pikkus 13,5 km, keskmine sügavus 5,4 m, suurim 27 m. Moricsala looduskaitseala  Usma järv – pildid, videod ja helifailid Wikimedia Commonsis
Zmijinõi

Zmijinõi (ka Zmiinõi; eesti keeles Maosaar; ukraina keeles острів Зміїний) on Ukrainale kuuluv saar Musta mere loodeosas, umbes 37,5 km kaugusel Doonau deltast. Väidetavalt on saar saanud praeguse nime tormiste ilmadega Doonau suudmest hoovustega saarele uhutud nastiklaste (peamiselt veenastik) järgi. Legendi järgi tõstis saare mere põhjast üles jumalanna Thetis oma pojale Achilleusele. Saart on mainitud Ovidiuse, Straboni ja Herodotose teostes. Alates 1. sajandist eKr kuni 456. aastani kuulus saar Vana-Roomale, alates 456. aastast Ida-Rooma keisririigile ja alates 15. sajandist Osmanite riigile. X-kujulise lausiku kaljusaare suurim kõrgus merepinnast on 41,3 meetrit. 12 meetri kõrgune tuletorn valmis 1842. aasta sügisel. Rahvusvahelise Kohtu 2009. aasta 3. veebruari otsusega tunnistati Zmijinõi saareks, vastupidi Rumeenia arvamusele, mille kohaselt on tegemist kaljuga.  Pikemalt artiklis Maosaare lahing 2022. aasta Venemaa sissetungi ajal Ukrainasse ründas Venemaa sõjalaev 24. veebruaril 2022 saarel asunud Ukraina piirivalvureid, purustas saare taristu ja tappis (esialgsete teadete kohaselt) kõik 13 Ukraina piirivalvurit; President Volodõmõr Zelenskõi teatas 25. veebruaril, et 13-le saare kaitsjale antakse postuumselt Ukraina kangelase aunimetus. Hiljem selgus, et teade kõigi piirivalvurite tapmise kohta ei vastanud tõele ja osa vangivõetuist vahetati hiljem välja vastaspoole meremeeste vastu. Carlo Bossoli, Zmijinõi saar (1856) Ukrainakeelne kaart "International Court of Justice: Maritime Delimitation in the Black Sea (Romania v. Ukraine)". Originaali arhiivikoopia seisuga 24. september 2008. Vaadatud 26. novembril 2012. "Ukraine soldiers told Russian officer ‘go fuck yourself’ before they died on island". The Guardian, 25. veebruar 2022. ЕЛЕНА РАСЕНКО.Погибшим на Змеином присвоят звание героев Украины - Зеленский - Korrespondent.net, 25.02.2022 (vaadatud: 25.02.2022)  Zmijinõi – pildid, videod ja helifailid Wikimedia Commonsis Saare ajalugu (rumeenia keeles)
Lubāns

Lubāns (läti keeles ka Lubāna ezers, Lubānas ezers) on Läti suurim järv. Järv asub Ida-Läti madalikul Madona ja Rēzekne piirkondade piiril. See on madal kunstlikult reguleeritud järv, kuhu voolab mitu jõge (Rēzekne, Malta, Malmuta ja Lisinja) ning mitu oja. Väljavool toimub Aiviekste jõe kaudu Daugava jõkke. Pärast kevadsuurvee purustavaid tagajärgi 1926. aastal rajati järve veetaseme reguleerimiseks mitu paisu ja kraavi. Tänapäeval kõigub veetase 90–93 m ulatuses üle merepinna. 90,75 m juures on järve pindala 25 km², 92,75 m juures umbes 100 km². Järv on madal, olenevalt veeseisust 0,7–3,5 m sügav. Ka teisi Lubānsi valgla järvi on kunstlikult reguleeritud, võites maad põllumajanduse jaoks.
Järvakandi vald

Järvakandi vald on olnud mitme valla nimi: Järvakandi vald (Rapla kihelkond) Järvakandi vald (1939), 1939. aastal moodustatud vald Järvakandi, alevvald aastatel 1993–2017
Põhja suusaalad 1988. aasta taliolümpiamängudel

Põhja suusaalade 1988. aasta taliolümpiamängude võistlused toimusid Kanadas Calgarys 12 alal: murdmaasuusatamises oli meestel kavas 15 km, 30 km, 50 km ja 4×10 km teatesõit ning naistel 5 km, 10 km, 20 km ja 4x5 km teatesõit, kahevõistluses individuaalvõistlus ja meeskonnavõistlus ning suusahüpetes normaalmägi, suur mägi ja meeskonnavõistlus suurel mäel. Kuupäev: 19. veebruar Canmore Osavõtjaid: 92 Kuupäev: 15. veebruar Canmore Osavõtjaid: 91 Kuupäev: 27. veebruar Canmore Osavõtjaid: 74 Kuupäev: 22. veebruar Canmore Osavõtjaid: 16 meeskonda Kuupäev: 17. veebruar Canmore Osavõtjaid: 56 Kuupäev: 14. veebruar Canmore Osavõtjaid: 53 Kuupäev: 25. veebruar Canmore Osavõtjaid: 55 Kuupäev: [[21. veebruar] Canmore Osavõtjaid: 12 naiskonda Kuupäev: 28. veebruar Canada Olympic Park ja Canmore Osavõtjaid: 43 Kuupäev: 24. veebruar Kuupäev: 14. veebruar Canada Olympic Park Osavõtjaid: 58 Kuupäev: 23. veebruar Canada Olympic Park Osavõtjaid: 58 Kuupäev: 23. ja 24. veebruar Canada Olympic Park Osavõtjaid: 11 meeskonda
Myrdene Anderson

Myrdene Anderson (sündinud 13. augustil 1934) on Ameerika semiootik ja antropoloog, töötab Purdue Ülikoolis USA-s Indiana osariigis. Ameerika Semiootika Seltsi (mis haarab kogu Põhja-Ameerikat) ekspresident, üks Ameerika semiootika liidreid. Tema väga mahukas doktoritöö saamide etnoökoloogiast oli seda teadusharu rajavaid uurimusi. Myrdene Anderson on korduvalt viibinud Tartus TÜ semiootika osakonna külalisena, sealhulgas Fulbrighti stipendiaadina 2003. aasta kevadsemestril. Tüür, Kadri; Anderson, Myrdene 2005. Semiootika õpetamisest. Acta Semiotica Estica 2: 221–228. Lindström, Kati 2002. Millist saba sa tahaksid? Intervjuu Myrdene Andersoniga. Sirp, 12. juuli. Anderson, Myrdene 2016. My half-century saturated in semiotics: A spiralling confessional. Sign Systems Studies 44(1/2): 267–288.
Deutsche Welle

Deutsche Welle (otsetõlkes 'Saksa laine') on Saksamaa avalik-õiguslik ehk riigi rahastatav ringhääling, mis teeb ja edastab eeskätt välismaailmale suunatud Saksamaa eluolu kajastavaid ja propagandasaateid. Deutsche Welle on asutatud 11. juunil 1953. Ringhääling on tegutsenud 1963. aastast Kölnis, alternatiivina teise rahvusvahelisele auditooriumile suunatud raadiojaama Deutchlandfunk kõrval, mis tegi ja edastas saateid Saksamaa naabermaadele. Deutsche Welle sihtauditooriumiks olid seevastu kaugemad riigid. 1993. aastal võttis Deutsche Welle üle ka kõigis senistes Deutschlandfunki keelevariantides saadete tegemise. Tänapäeval asub Deutsche Welle peakorter Bonnis ja Deutsche Welle televisioonikeskus Berliinis. 2008. aasta seisuga levitab Deutsche Welle teavet nii Saksamaa, Euroopa Liidu kui ka maailma sündmustest ja arengust järgmiste meediakanalite kaudu: Deutsche Welle veebiportaalides (30 keeles), Deutsche Welle raadio otsesaadetega (8 keeles), Deutsche Welle satelliit-televisiooni otsesaadetega (4 keeles). Deutsche Welle saateid summutasid külma sõja ajal NSV Liit, Ungari ja teised kommunistlikud režiimid. Sellegipoolest saavutas Deutsche Welle külma sõja lõpul oma raadiosaadete auditooriumiks välismaal 30 miljonit kuulajat. Deutsche Welle raadio on teinud ka eestikeelseid saateid. Alates jaanuarist 1999 on neid valmistatud koostöös Eesti Raadio I programmiga, kolmveerandtunnised saated on eetris kord nädalas pühapäeviti kl 22.10. Deutsche Welle koduleht
Heraldika mõisteid

Siin on loetletud heraldika mõisteid. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aadlikroon Flank Heerold Hermeliin Hõlst Keskkilp Keskmik Kiiver Kiivriehis Kilbijalam Kilbipäis Kilp Kõnelev vapp Leopard Lõvi Nabamik Oravik Otsik Palk Puhk Päisik Põimik Sarikas Siseveerik Südakilp Südamik Tavaskujund Vai Vapikiri Vapipilt Vapp
Tele2 Eesti

Tele2 Eesti on Eesti ettevõte, mis kuulub Rootsi telekommunikatsioonikontserni Tele2. Tele2 Eesti ajalugu sai alguse 1997. aasta 28. aprillil, kui hommikul kell pool üheksa käivitas AS Ritabell Eesti Mobiiltelefoni ja Radiolinja kõrval kolmanda mobiiltelefonivõrgu, ettevõtte kaubamärgiks sai "Q". 2001. aastal vahetas Q GSM nime ning jätkas Tele2 kaubamärgi all. Aastatel 2001–2003 oli Tele2 Äripäeva ettevõtete Top 100 edetabelis esikohal. Praegu[küsitav] on Tele2 käibelt ja kliendiarvult suuruselt kolmas mobiilsideoperaator, mille leviala katab 94%[viide?] Eestimaast. Tele2 Eesti AS käive oli 2013. aastal Äripäeva andmetel 66,9 miljonit eurot ja sellega paigutus ta lehe andmetel Eesti ettevõtete seas käibe järgi 98. kohale. Suuremate konkurentide EMT ja Elisa Eesti käive oli samal perioodil vastavalt 152,4 ja 94,8 miljonit. TOP100: mis on Eesti suurim firma? Äripäev, 24. november 2014 Tele2 EESTI koduleht «Tööõnnetus» tegi eestlastest üleöö mobiilirahva Postimees Tarbija, 19. mai 2016
Amensalism

Amensalism on kahe erineva liigi vaheline suhe, kus üks liik (inhibiitor) takistab või pidurdab teise liigi (amensaali) olelust, saamata ise sellest kasu või kahju. Amensalism on üks liikide kooselu tüüpidest ökosüsteemis. Näiteks esineb amensalismi bakterite suhetes, kus ühe organismi metabolismi käigus vabanevad keemilised ained, mis mõjuvad teisele organismile kahjulikult. Amensalismi vormiks on allelopaatia, kui näiteks ühe taime juureeritised on pärssiva toimega teise taimeliigi kasvule. kommensalism
Martin Guerre'i tagasitulek

"Martin Guerre'i tagasitulek" (inglise keeles The Return of Martin Guerre, prantsuse keeles Le Retour de Martin Guerre) on Ameerika Ühendriikide ajaloolase Natalie Zemon Davise uurimus 16. sajandi Prantsusmaal toimunud petuloost. Zemon Davis kirjutas raamatu üheaegselt samanimelise filmi võtetega, mille juures ta ka konsultant oli.
Neutralism

Neutralism on samas ökosüsteemis elava kahe liigi vaheline suhe, mille korral liigid üksteist märkimisväärselt ei mõjuta pärssivalt ega soodustavalt. Neutralistlik suhe on näiteks metsas kasvavatel arukaskedel ja seal liikuvail huntidel. amensalism kommensalism konkurents organismidevahelised suhted sümbioos
Mesûd Barzanî

Mesûd Barzanî (kurdi keeles ‌Mesûd Barzanî; araabia keeles مسعود برزاني (Mas‘ūd Barzānī); sündinud 16. augustil 1946 Mahābādis) on Kurdistani Demokraatliku Partei (KDP) juht ja oli Iraagi Kurdistani president aastast 2005 kuni 2017. Mesûd Barzanî sündis KDP rajamise päeval. Tema isa Mistefa Barzanî oli partei rajaja ja juht kuni surmani 1979. aastal. Mesûdi sünnipaik Mahābād (kurdi keeles Mehabad) oli 1946. aastal praegusel Iraani territooriumil lühikest aega eksisteerinud Kurdistani Vabariigi pealinn. Isa surma järel asus parteiliidri positsioonile Mesûd, esialgu koos oma vanema venna Idrissiga, kuni Idrissi enneaegse surmani. Iraagi-Iraani sõja ajal oli ta pikka aega Iraanis eksiilis. Kuni 1991. aastal peetud lahesõjani oli KDP põhitegevuseks Barzanî juhtimisel sissivõitlus keskvalitsuse vastu. Siis tuli kurdide kontrolli all olevatel aladel võtta vastutus ka tsiviilelanikkonna murede eest. Alates kohalikest valimistest 1992. aastal pingestusid aga taas Barzanî suhted rivaalitseva Kurdistani Patriootliku Liidu (PUK) ning selle liidri Celal Talebanîga. Talebanî partei oli Barzanîde omast lahku löönud juba 1960. aastal, kuid 1987. aastal rivaalid mõneks ajaks leppisid. 1994. aastal lõi PUK KDP provintsipealinnast Arbīlist välja; algas sõda, mis kestis 1998. aastani. Barzanî otsis abi Iraagi valitsuselt, Talebanî Iraanilt. 1998 sõlmiti Washingtonis ameeriklaste vahendusel rahuleping. Kurdistani Rahvusassamblee valis 2005. aastal Barzanî Iraagi Kurdistani presidendiks. 25. juulil 2009 toimunud valimistel valiti ta ligi 70% häältega tagasi uueks ametiajaks. Ta astus Iraagi Kurdistani piirkonna presidendi ametist tagasi peale 2017. aasta Kurdistani iseseisvusreferendumi läbikukkumist. Mesûd Barzanîst Kurdistani valitsuse kodulehel "2017 Kurdistan Region independence referendum", Wikipedia (inglise), 30. september 2024, vaadatud 3. oktoobril 2024
Sanxi Guerre

Sanxi Guerre (esialgu Daguerre) oli 16. sajandil elanud baski talupoeg, tolleaegse kuulsaima petuloo ohvri Martin Guerre'i isa. Sanxi oli koos oma venna Pierrega Hendaye külas telliskivipõletaja. 1527. aastal kolisid nad koos peredega Artigat' külla, kus jätkasid samal tegevusalal. Oma nime muutis ta pärast kolimist Guerre'iks. Sanxi ja tema poja Martini suhted olid üpris pingelised ja 1548. aastal süüdistas esimene viimast viljavarguses, misjärel too jättis oma pere maha ning kadus ligi 13 aastaks. Sanxi suri paar aastat pärast seda.
Hiiekoda

"Hiiekoda" on ansambli Metsatöll teine album, mis ilmus 2004. aastal Nailboard Recordsi väljaandel. Album ilmus kahes pakendis: tavaline ja takunööriga seotud pappkarbis limiteeritud väljaanne, mis sisaldas Jüri Arraku kujundatud plakatit, mille pöördel asuvad laulusõnad. Ma laulaks seda luguda Lahinguväljal näeme, raisk! Rauavanne Saaremaa vägimees Hundi loomine Kui meid sõtta sõrmitie Sõjahunt Merepojad Merimees menneb merele Hundi süda sees Velekeseq noorõkõsõq Raiun kui rauda Alle-aa Eestimaa vabadiku laul puu oksa peal Sajatus Kotkapojad Hiiekoda Ussisõnad Torupilliga töllid ja ürgne äng